**[Maniitsumi Efterskoli](https://www.facebook.com/Maniitsumi-Efterskoli-203423783015457/?fref=nf) søger en dansk og engelsk lærer**

Maniitsumi Efterskoli søger uddannet lærer, der kan ansættes pr. 1. august 2024.

Er du klar til kulturelle og personlige udfordringer?

Er du fagligt og pædagogisk blandt de bedste?

Er du en ildsjæl udstyret med mængder af gåpåmod?

Oplever du stor glæde ved at undervise, og ved du hvorfor efterskolen er enestående?

Er du interesseret i at være aktiv og er villig til at være med, så de unge er mere aktive? Eller vil du forbedre elevernes faglige niveau?

Så har vi måske det helt rigtige job til dig!

Hos Maniitsumi Efterskoli søger vi lærere, der vil være med til at fortsætte det spændende arbejde med at profilere efterskolen som et uddannelsestilbud i Grønland med en stærk profil og med klare faglige og menneskelige målsætninger.

Der optages 60 elever fra hele kysten.

**Efterskolens faglige profil**

* Fire linjer: Musik, Film/Medie, Sport, og Adventure/Jagt.
* Fire obligatoriske fag afsluttes med skriftlige prøver: Dansk, engelsk, matematik og grønlandsk.
* Morgensamlinger, fællestimer og projektuger.
* Forskellige tilbud af valgfag.

**Om dig**:

* Du kan undervise i faget dansk eller engelsk, som afsluttes med skriftlig prøve.
* Du evner at være en del af et solidt, forpligtende fællesskab, der indeholder sproglige og kulturelle udfordringer.
* Du er et innovativt og kreativt menneske, der ser dig selv som holdspiller.
* Du er klar til at tage del i aftenvagter og weekendvagter.
* Du kan undervise og vejlede elever/unge.
* At kunne bruge IPAD/IT til undervisning er en fordel.

Ved ansættelsen ydes der fri tiltrædelsesrejse for den ansatte og dennes familie og tidligst efter 3 år tilsvarende fratrædelsesrejse. Der ydes flyttegodtgørelse efter gældende regler.

Til stillingen anvises personalebolig for hvilken der betales depositum, husleje og forbrugsomkostninger efter gældende regler. Ansættelse sker efter overenskomst med IMAK, Grønlands lærerforening.

Du er velkommen til at søge flere oplysninger ved at kontakte skolens forstander Vilhelm Josefsen på telefon +299 817900 eller på mail [vj@em.gl](mailto:vj@em.gl) . Se også vores hjemmeside [www.efterskoli.gl](http://www.efterskoli.gl)

Ansøgning, CV samt kopier af eksamensbeviser sendes pr. e-mail til info@em.gl, så det er fremme **senest tirsdag d. 30.april 2024.**